Den Vest-Sjællandske Avis, 1841-07-05
- Den Frisindede. Mandagen den 28de Juncontinueredes Forhøret ved Nordre Birks Politieret over Udgiveren af "den Frisindede, Hr. Claudius Rosenhoff. J dette Forhør forklarede han under EdsTilbud, at han ikke vidste, fra hvem den omhandlede Artikel var ihændekommet Redactionen eller Udgive ren, og ei heller af hvem den var skreven eller conciperet, ligesom han ei heller havde nogen grundet Formodning om, af hvem den er Redactionen eller Udgiveren tilstillet, eller af hvem den er skrevet eller conciperet, i hvilken Henseende han dog bad bemærket, at han selv, efter Anmodning af sin Hustru som daværende Redactrice, havde skrevet Artiklen af til Brug for Trykkeriet. Om Afskriften var ligelydende med Originalen, kunde han ikke med Bestemthed sige, da det nok var muligt, at han havde modificeret og forandret Artiklen paa enkelte Steder, men i det Væsentlige havde Afskriften været overeensstemmende med Originalen, i hvilken Henseende han dog paa given Anledning tilføiede, at forsaavidt Spørgsmaale, var om, hvorvidt der i Originalen, saaledes som i Afskriften havde været yttret, at de omtalte formeentlige inddirecte Beskatninger i den senere Tid ikke just sjeldent havde fundet Sted, kunde han ikke erindre, om dette Punct havde staaet paa samme Maade i Originalen. Han bekræftede derpaa, efterat det Protocollen Tilførte var blevet oplæst og han forberedet efter Loven, sin afgivne Forklarings Rigtighed med Lovens Ed. (Dagen.) Ulykkestilfælde. Den 26de f. M. om Eftermiddagen henved Kl. 3 indtraf en høist sørgelig Ulykke i Nærheden af Batteriet Trekroner, hvor en Baad fank og fire Mennesker druknede. Det var en lille Seilbaad med Varer, der skulde falbydes paa de Russiske Skibe, og i Baaden befandt sig, foruden tvende Sømænd, en Boutiksvend fra Østergade tilligemed en Karl, Tobakspinder Jacob Trier, Skomagermester Koppel, der fulgte med som Tolk, og et ungt Menneske, der var taget med for Fornøielse, i Alt syv Mennesker. Da disse havde været ombord paa den Russiske Brig, besluttede de at opgive deres Forehavende ogsaa at besøge de tvende andre Russiske Skibe, da de frygtede for at faae deres Varer fordærvede ved den stærke Segang, der havde reist sig under deres Ophold paa Briggen. Men paa Hjemveien krængede Baaden, fyldtes med Vand og sank: og de ulykkelige Mennesker, der havde siddet tæt sammenstuvede paa Toften, med Benene indviklede i et Toug, kunde ikke holde sig over Vandet, saalænge indtil Linieskibet "Christian den Ottendes store Bar casse, der propfuld af Mandskab lidet tilforn var seilet den forbi, kunde vende og ile dem tilhjælp. Jkkun den ene af Sømændene, Hr. Trier og Karlen, der havde faaet fat i en stor Pakke Mackintoher, bleve bjergede af Barcassen, hvis Mandskab gjorde sig beredt til at springe ud efter de Forulykkede, men afholdtes af den befalende ombord, da deels den høie Søgang fraraadede ethvert Forsøg af denne Art, deels Redningsbaaden fra Trekroner, der imidlertid var kommen tillende, syntes bedre egnet til at forsøge de Ulykkeliges Redning. Den druknede Boutiksvend, ved Navn Jacobsen, var en Støtte for sin uformuende Familie, og Skomager Koppel, en stræbsom Mand, der tildeels ernærede sig ved at agere Tolk for fremmede Reisende, efterlader sig Kone og fem Børn i stor Fattigdom. (Dagen.)